Чаму важна? Выхаванне дзіцяці пачынаецца з першых пацешак, вершаў, казак, якія ён пачуе, з першай карцінкі, якую ён разгледзіць у кнізе. Для гарманічнага развіцця дзіцяці ранняга і дашкольнага ўзросту вельмі важна сумеснае сямейнае чытанне літаратурных твораў. Яно развівае маўленне, спрыяе асаблівым душэўным зносінам дарослага і малога, развіццю фантазіі, вобразнага мыслення, фарміраванню эстэтычнага густу, трэніруе здольнасць ўспрымаць інфармацыю на слых.